Superman: Legacy Bakal Memperkenalkan Kumpulan Superhero ‘The Authority’
Superman Legacy dilaporkan bakal memperkenalkan beberapa anggota The Authority, pasukan superhero yang juga bakal mendapat filem mereka sendiri.  Seperti yang dilaporkan THR, Superman: Legacy akan memulakan bab satu DCU yang dibangunkan oleh James Gunn dan Peter Safran, dan mereka akan memulakan pencarian pelakon untuk filem tersebut. Antara peranan yang dijangka akan diuji termasuklah Clark Kent, Lois Lane dan Lex Luthor. THR juga melaporkan, beberapa peranan dalam kumpulan super The Authority akan memulakan pencarian pelakon selepas peranan-peranan utama diisi oleh pelakon yang terpilih.  The Authority merupakan salah satu filem yang dimumkan sebagai sebahagian daripada DCU Chapter One: Gods and Monsters. Walaupun tidak banyak yang diketahui tentang filem itu, ia kemungkinan akan memperkenalkan watak Wildstorm ke dalam DCU yang percaya satu-satunya cara untuk memperbaiki dunia yang rosak adalah dengan mengambil sesuatu ke tangan mereka sendiri. Gunn juga sebelum ini berkata filem The Authority akan menampilkan “cerita adiwira yang sangat berbeza.” The Authority diperkenalkan pada tahun 1999 dan memainkan peranan pentin dalam mengubah industri Hollywood. Ia merupakan kumpulan wira-wira kejam yang menghargai misi yang berjaya di atas segala-galanya, dan itu berbeza daripada kebanyakan apa yang kita lihat sebelum itu kerana secara normanya ialah wira menjadi contoh yang baik dan tidak mahu menggotorkan tangan mereka demi menyelamatkan dunia. Superman: Legacy akan ditayangkan pada 11 Julai 2025.